restoration – Roetsjordanbrewery
Tags: barn, bathroom, door, hardware, inch, lowes, overstock, painting, restoration, single, sink, tops, vanity
Deborah	 December 12, 2018
Tags: clean, custom, legs, metal, reclaimed, restoration, table, wood
Deborah	 December 5, 2018 Redes vir postvakansiebedruktheid en hoe om dit te oorkom - WelstandWelstand
Tuis / Advies / Redes vir postvakansiebedruktheid en hoe om dit te oorkom
Die luilekker vakansie is agter die rug en die nuwe jaar met al sy uitdagings lê soos ʼn berg voor jou. Jy voel onverklaarbaar bedruk. Dit kom algemeen voor en staan as die kontras-effek bekend, waar die brein moet aanpas tussen twee radikaal uiteenlopende ervarings, naamlik ʼn vakansie en die normale postvakansieroetine.
Wat veroorsaak postvakansiebedruktheid?
Gedurende die vakansie, veral ons somervakansie met die baie feesdae, is ons baie bedrywig met voorbereidings vir Kersfees en baie sosiale aktiwiteite. Wanneer dit verby is, laat dit ons met ʼn gevoel van eensaamheid, verveeldheid en heimwee.
Ons bestee tyd saam met ons geliefdes en het ná die tyd gemengde gevoelens daaroor. Soms is ons teleurgesteld, hartseer of kwaad oor die manier waarop sommige van hulle ons behandel het. Of die samesyn het soveel vreugde gebring dat die afskeid na die vakansie ʼn groot leemte laat en ons hulle baie mis.
Die vakansie het dalk op vele maniere nie aan jou verwagtinge voldoen nie. Jy is moontlik teleurgesteld omdat dinge nie presies volgens plan verloop het nie of dat almal nie so goed met mekaar oor die weg gekom het nie.
Familiesamesyn bring heimwee na geliefdes wat nie die tyd saam met ons kon geniet het nie weens dood, egskeiding of omdat hulle ver van ons af woon, of selfs weens familietwis.
Indien julle gedurende die vakansie baie rondgery het en min gerus het, kan oormatige moegheid tot bedruktheid lei, selfs al was dit baie aangenaam.
Jy voel bedruk omdat jy moet terugkeer werk toe of na die daaglikse sleur van huistake.
Jy mis die kom en gaan van die jonger kinders wat teruggaan skool toe en jou studentekinders wat in ʼn ander stad studeer en nou weer weg is.
Jy het gedurende die vakansie oorboord gegaan met verkeerde eet- en drinkgewoontes en geen oefening nie. Jou skaal en noupassende klere laat jou skuldig en bedruk voel, met ’n bykomende postvakansie- uitdaging, naamlik om gewig te verloor.
Hoe om die bedruktheid te oorkom.
Postvakansiebedruktheid is gewoonlik van verbygaande aard en jy kan ʼn daadwerklike poging aanwend om dit te oorkom.
Fokus op die positiewe dinge van die vakansie en dit wat jy geniet het. Probeer om na die vakansie daarmee voort te gaan. Indien jy dit geniet het om saam met jou kinders te swem, doen dit gereeld. Het jy die kuiers rondom die braaivleisvure geniet, doen dit meer dikwels tuis saam met die mense wie se geselskap jy geniet.
Vermy gesprekke waar die negatiewe van die vakansie voortdurend opgehaal word en probeer ook om nie daaraan te dink nie.
Bestee meer tyd in die buitelug – dit help ook om bedruktheid teen te werk.
Beplan weekliks ten minste een aangename ding waarna jy kan uitsien tussendeur al die daaglikse verpligtinge. Bespreek plekke vir musiekuitvoerings of konserte in jul omgewing. Beplan om te gaan fliek, of ander gesinsuitstappies soos ʼn piekniek in die botaniese tuine. Begin weer met jou oefenprogram waarmee jy gedurende die vakansie laat slaplê het. En indien jy nie voorheen geoefen het nie, dan is dit nou ʼn goeie tyd om daarmee te begin. Oefening help om daardie oortollige vakansievetjies te laat wegsmelt en om depressie teen te werk.
Begin weer met gesonde eet- en slaapgewoontes en gebruik minder alkohol as gedurende die vakansie.
Probeer om die familie en vriende wie se geselskap en teenwoordigheid jy gedurende die vakansie geniet het, meer gereeld te sien. Nooi hulle byvoorbeeld vir ʼn (lang)naweekkuiertjie. Of bly ten minste in kontak met almal.
Beplan solank jul volgende vakansie, al is dit ʼn jaar of langer vooruit. Besluit hoe julle dit anders wil doen as die vorige keer. Dalk saam met ander familielede of vriende, of ʼn gesinsvakansie. Moontlik by ʼn binnelandse vakansieoord in plaas van by die see. Elimineer die dinge en mense wat moontlik jou postvakansiebedruktheid veroorsaak het.
Maak vrede met die familielede of vriende wat jou gedurende die vakansie verkeerd opgevryf het. Jarelange familievetes en onopgeloste konflik kan tot langdurige bedruktheid lei.
Maak ʼn plakboek, fotoalbum, reisdagboek of joernaal van vakansiefoto’s, gebeure, staaltjies en aktiwiteite. So herleef jy die mooi van die vakansie en skep ʼn konkrete herinnering van ʼn wonderlike tyd. Bêre dit vir jou kinders of kleinkinders wat dalk te klein was om dit later te kan onthou.
Maak die beste van terug te wees by die werk, al sien jy daarteen op. Dink so daaraan – jy moet werk om te kan spaar vir jou volgende vakansie.